απο[στ]ειλαντος πο[σ]ειδ[ωνιου και χρ]ησα[σθα]ι τω απολλωνι τι αν αυτω τε και τοις εξ αυτου γινομενοις και ουσιν εκ τε των αρσενων και των θηλειων ειη λωιον και αμεινον ποιουσιν και πρασσουσιν εχρησεν ο θεος εσεσθαι λωιον και αμεινον αυτοις ιλασκομενοις και τιμωσιν καθαπερ και οι προγονοι δια πατρωιον και απολλωνα τελεμεσσου μεδεοντα και μοιρας και θεων μητερα τιμαν δε και ιλασκεσθαι και αγαθον δαιμονα ποσειδωνιου και γοργιδος τοις δε ταυτα διαφυλασσουσιν και ποιουσιν αμεινον εσεσθαι. ποσειδωνιος ιατροκλεους υπεθηκεν τοις εξ εαυτου και τοις εκ τουτων γινομενοις εκ τε των αρσενων και των θηλειων και τοις λαμβανουσιν εξ αυτων [ει]ς θυσιαν οις ο θεος εχρησεν αγρον τον εν αστυ[πα]λαιαι τον ομορρουντα ανθει και δαμαγητωι [κ]αι την αυλην και τον κηπον και τα περι το μνημειον [κ]αι του εν ταραμπτωι ενηροσιου το ημισυ. καρπευ[ε]τω δε και ιερατευετω των εκγονων των εκ ποσειδωνιου ο πρεσβυτατος ων αει κατ ανδρογενειαν αποδιδους κατ ενιαυτον χρυσους τεσσαρας ατελεας εδοξεν ποσειδωνιωι και τοις εκγονοις τοις εκ ποσειδωνιου και τοις ειληφοσιν εξ αυτων αιρεισθαι επιμηνιους εξ εαυτων τρεις κατ ενιαυτο[ν] οιτινες απολαμβανοντες της υποθηκης π[αρ]α [του ι]ερεως εκαστου ενιαυτου μηνος ελευθεριου [χ]ρυσ[ους] τεσσ[α]ρας συντελεσουσιν τας θυσιας αν δ[ε] μη αποδιδω η μη θεληι καρπευειν ειναι τα υποκειμενα κ[οι]να και τους επι[μ]ηνιους εγδιδοναι το δε τεμενος ειναι [κοι]νον [κ]αι τ[ους ε]πιμηνιους εγμισθουν και το μισθωμα και το ενη[ρο]σιον κομιζομενοι μηνος ερμαιωνος επιμελειτωσαν επι δυο ημερας τωι ιερει τα νομιζομε[να] παρεχοντες εις τας θυσιας παντα τηι μεν π[ρ]ωτηι θυειν τυχηι αγαθηι πατρος και μητρος ποσε[ιδω]νιου [κ]ριον και δαιμονι αγαθωι ποσειδωνιου και [γο]ργιδος κριον τηι δε δευτεραι δι πατρωωι κριον και απολλωνι τελεμεσσου μεδεοντι κρ[ιον] και μοιραις κριον και θεων μητρι αιγα ο δε ιε[ρε]υς λαμβανετω εκαστου ιερειου κωλην και τεταρτη[με]ριδα σπλαγχνων και των αλλων ισομοιρος ε[στω] τα δε λοιπα κρεα οι επιμηνιοι αφελοντες ικανα τοις δειπνουσιν και γυναιξιν μεριδας ποησαντωσαν ισας και αποδοντωσαν εκαστωι μεριδα των τε παροντων και των αποντων τας δε κεφαλας και τους ποδας αυτοι εχοντων τα δε κωιδια πωλουντων εν τωι θιασωι και τηι δευτεραι λογον αποδοντωσαν προ του δημου αναγραψαντες εις ο εκαστον ανηλωται και το περιγινομενον αναλισκειν εις αναθηματ[α ]. αναγραψαι δε και τον χρησμον και την υποθηκην κ[αι] το δογμα εν στηληι λιθινηι και στησαι εν τωι τεμεν[ει] τοις δε ταυτα διαφυλασσουσιν και ποιουσιν αμεινον γενοιτο υπο θεον και ανθρωπον.
JHS 16, 1896, 234-36, no. 36